EkBass/fiwiki-20250220-pages-articles huggingface dataset:
Erittäin niukkaenerginen ruokavalio

Erittäin niukkaenergiainen ruokavalio (ENED, , VLCD) on ruokavalio, jossa ruokavalionkorvikkeet sisältävät vuorokautta kohti energiaa alle 800 kilokaloria vuorokaudessa. Se on yksi suomalaisen lääkäriseura Duodecimin Käypä hoito -suosituksessa mainituista menetelmistä aikuisten lihavuuden hoitoon, ja sitä tulee toteuttaa lääkärin valvonnassa. Ruokavalio sisältää pienestä energiamäärästään huolimatta kaikki tarvittavat ravintoaineet. Vuorokauden aikana ruokavaliota noudattava henkilö nauttii hyvälaatuista proteiinia vähintään 50 g, hiilihydraatteja vaihtelevasti 10–80 g, välttämättömiä rasvahappoja vähintään 3 g sekä vitamiineja ja hivenaineita. Perehtynyt lääkäri arvioi etukäteen potilaan sopivuuden niukkaenergiaiselle ruokavaliolle. ENE-ruokavaliota eivät voi aloittaa normaalipainoiset (painoindeksi alle 25 kg/m2), vaikeaa sairautta sairastavat, tyypin 1 diabetestä sairastavat, raskaana olevat tai imettävät äidit eivätkä syömishäiriötä tai psykoosia sairastavat henkilöt. Pysyvä lääkitys ei ole este ENE-dieetin käytölle, mutta diabeteslääkitystä pitää vähentää dieetin ajaksi. Erittäin niukkaenergistä ruokavaliota käytetään lääkärin valvonnassa yleensä 6–12 viikkoa, enimmillään 16 viikkoa. Laihdutuskuurin tulokset voivat olla hyvinkin suuria: 10–20 kilogramman painonpudotus on mahdollinen. Muutokset ruokailutottumuksissa ja liikunnan lisääminen ovat välttämättömiä asioita pysyvien tulosten aikaansaamiseksi, eli painon pysyvä pudottaminen ei onnistu ilman elämäntapojen muutoksia. Ateriankorvikkeet eli LCD-tuotteet sisältävät enemmän kilokaloreita per ateria kuin VLCD/ENE-tuotteet. Tuotteita voi käyttää pidemmän aikaa painonhallinnassa ja korvata niillä 1–3 päivän aterioista, joten ne soveltuvat saavutetun painon ylläpitoon. == Aiheesta muualla == * Käypä hoito -suositus * YLE:n dieetit puntarissa Luokka:Ruokavaliot Luokka:Ylipaino
Koripallon miesten SM-sarjakausi 1988–1989

Kausi 1988–1989 oli 49. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Hongikon Nuorisoseuran Urheilijat voitti hopeaa ja Pantterit pronssia. Runkosarjan voitti Hongikon Nuorisoseuran Urheilijat. == Runkosarja == === Sarjataulukko === O V H P+ P- P Hongikon Nuorisoseuran Urheilijat 18 14 4 1606 1445 28 Helsingin NMKY 18 13 5 1561 1492 26 Kotkan Työväen Palloilijat 18 12 6 1696 1560 24 Turun NMKY 18 11 7 1473 1416 22 Uudenkaupungin Urheilijat 18 10 8 1664 1609 20 Pantterit 18 9 9 1495 1495 18 Torpan Pojat 18 9 9 1695 1567 18 Salon Palloilijat 18 6 12 1560 1615 12 Forssan Koripojat 18 5 13 1648 1719 10 Tampereen Pyrintö 18 1 17 1476 1866 2 == SM-jatkosarja == === Sarjataulukko === O V H P+ P- P Hongikon Nuorisoseuran Urheilijat 32 24 8 2873 2665 48 Kotkan Työväen Palloilijat 32 21 11 3151 2831 42 Helsingin NMKY 32 21 11 2790 2691 42 Pantterit 32 18 14 2755 2659 36 Uudenkaupungin Urheilijat 32 17 15 3019 2968 34 Turun NMKY 32 16 16 2649 2691 32 Torpan Pojat 32 15 17 3070 3093 30 Salon Palloilijat 32 8 24 2778 3026 16 == Pudotuspelit == == Palkitut == Palkinto Voittaja Joukkue Vuoden pelaaja Pekka Markkanen Hongikon Nuorisoseuran Urheilijat Vuoden tulokas Martti Kuisma Helsingin NMKY Vuoden valmentaja Ensio Helimäki Hongikon Nuorisoseuran Urheilijat Vuoden erotuomari Carl Jungebrand - == Lähteet == * 1988 Luokka:Vuoden 1988 koripallo Luokka:Vuoden 1989 koripallo
Dušan Ivković

Dušan Ivković (, 29. lokakuuta 1943 Belgrad – 16. syyskuuta 2021Preminuo je Dušan Ivković) oli serbialainen koripallovalmentaja, joka valmensi urallansa Serbiassa, Kreikassa, Venäjällä ja Turkissa. Hän voitti seurajoukkuetasolla muun muassa Jugoslavian-, Venäjän- ja Kreikan-mestaruuden sekä kahdesti Euroliigan. Maajoukkuetasolla hän valmensi Jugoslavian sekä Serbia ja Montenegron yhteensä kolmeen Euroopan-mestaruuteen ja yhteen maailmanmestaruuteen sekä olympiahopeaan. Ivković aloitti valmennusuransa BKK Radničkin nuorten joukkueissa, joita hän valmensi vuosina 1968–1978. KK Partizanin päävalmentajana hän aloitti vuonna 1978, ja heti ensimmäisellä kaudella Partizan voitti Jugoslavian-mestaruuden ja cupin sekä eurooppalaisen Korać cupin. Seuraavat pari vuosikymmentä Ivković valmensi vuorotellen sekä Serbiassa että Kreikassa. Kreikan pääsarjan hän oli voittamassa ensimmäisen kerran vuonna 1992 PAOK:ssa. Olympiakosin Ivković valmensi vuonna 1997 triplamestaruuteen, sillä joukkue voitti Kreikan-mestaruuden ja cupin sekä Euroliigan. AEK Ateenan valmentajana Ivković voitti vielä vuonna 2000 Saporta Cupin. Ivkovićin ura jatkui vuodesta 2002 Venäjällä, missä hän valmensi PBK TsSKA Moskovan kolme kertaa putkeen Venäjän koripallon superliigan voittajaksi. TsSKAn jälkeen hän valmensi Dinamo Moskovaa, joka voitti vuonna 2006 hänen ohjauksessa ULEB Eurocupin. Ivkovićista tuli voiton myötä ensimmäisen valmentaja, joka on voittanut neljä eri Euroopan seurajoukkuepokaalia. Ivković otti vielä vuonna 2012 toisen Euroliigan mestaruutensa, kun hän valmensi Olympiakosin voittajaksi. Ivković piti tämän jälkeen muutaman vuoden tauon, mutta valmensi vielä ennen lopettamistansa vuodet 2015–2017 Turkin Anadolu Efesiä. Ivković valmensi seurajoukkueiden lisäksi maajoukkueita. Jugoslavian hän valmensi olympiahopeaan vuonna 1988, maailmanmestaruuteen vuonna 1990 ja Euroopan-mestaruuteen vuosina 1989 ja 1992. Kolmannen Euroopan-mestaruutensa hän sai Serbia ja Montenegron päävalmentajana. == Lähteet == == Aiheesta muualla == * Euroliigan valmentajaprofiili Luokka:Serbialaiset koripallovalmentajat Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Jugoslavialaiset koripallovalmentajat Luokka:Vuonna 1943 syntyneet Luokka:Vuonna 2021 kuolleet
Mun tie tai maantie

Mun tie tai maantie on suomalaisen rap-yhtye Fintelligensin viides studioalbumi, joka julkaistiin 17. helmikuuta 2010 Rähinä Records -levy-yhtiön kautta. Albumi debytoi Suomen virallisen listan sijalla 3. == Taustatietoa == Ensimmäinen albumilta julkaistu single on "Mikä boogie", joka kuultiin ensimmäisen kerran YleX-radiokanavalla 17. joulukuuta 2009. Kappaleesta julkaistiin myös musiikkivideo. http://www.youtube.com/watch?v=pFCJBhj6ooc Fintelligens on esittänyt vuoden 2009 Blockfesteistä asti keikoillaan kappaletta Mun tie tai maantie, joka löytyy myös levyltä. 17\. joulukuuta YleX:n haastattelussa ollut Iso H kertoi, että he halusivat tehdä uudesta albumista "hip hop-eepoksen", jossa he käsittelevät paljon muistoja yhtyeen alkuajoista. Levylle on otettu vaikutteita vanhasta räpistä ja yhtyeen vanhoilta levyiltä. Iso H:n mukaan levyllä on "pari todella kovaa yllätystä". http://ylex.yle.fi/ihmiset/vierasarkisto/iso-h-mulle-paras-paikka-klubeilla- boogailuun-on-baaritiski Tälläkin albumilla vierailee muita artisteja. Rähinä Recordsin vierailijoiden lisäksi mukana on esimerkiksi yhdysvaltalaisia rap- artisteja, jotka ovat Elastisen mukaan hip hop -kansalle hyvinkin tuttuja. Nimiä ei paljastettu etukäteen, vaan ne kerrottiin levyn julkaisun yhteydessä. Nämä yhteistyöt ovat vaikuttaneet Fintelligensin uuden albumin soundiin. http://www.voice.fi/index.php?mw=Fintelligens&option;=com_sbsarticle&tmpl;=blog&cid;=11537&cat;=1 == Kappaleet == # # # # # # # # # # # # # == Biitit == * Elastinen & A. Riihimäki: 1 * Elastinen: 2, 3, 4, 6, 8, 9, 10, 11, 12, 13 * Elastinen, Iso H & Sakke: 5 * Pete Rock: 7 == Samplet == * "Kaikkien aikojen paras" sisältää samplen Kapasiteettiyksikön kappaleesta "Raportti". * "Maha määrää" sisältää sampleja Fintelligensin "Hoida homma"- ja "Määränpää"-kappaleista sekä Elastisen "Moukan tuuria" (mukana Timo Pieni Huijaus) -kappaleesta. * "Sato tai paisto" sisältää samplen Elastisen "Tila haltuun" (mukana Illi) -kappaleesta. == Arvostelut == * Keskisuomalainen: positiivinenKeskisuomalainen * Stara.fi: Stara.fi == Lähteet == == Aiheesta muualla == * Albumin arvostelu Tuoreetplatat -sivustolla Luokka:Fintelligensin albumit Luokka:Elastisen tuottamat albumit Luokka:Sakke Aallon tuottamat albumit Luokka:Vuoden 2010 albumit
Afouène Gharbi

Afouène Gharbi (, s. 15. lokakuuta 1980 Béja, Tunisia) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Libyan valioliigassa pelaavaa Aschatia. ==Ura== Gharbi edusti synnyinkaupunkinsa seuraa Olympique de Béjaa, joka nousi kauden 2005-2006 päätteeksi Tunisian pääsarjaan. Hän pelasi joukkueessa aina joulukuuhun saakka, jolloin Tunisian pääsarjan kärkijoukkueisiin kuuluva ES Sahel osti pelaajan riveihinsä. Gharbi ei ole kuitenkaan saanut yhtä paljon peliaikaa, mutta oli muun muassa ratkaisemassa Afrikan Mestarien liigan voittoa joukkueelleen tehtyään loppuottelun avausmaalin Al-Ahlia vastaan.Afouène Gharbi goalzz Viitattu 17.12.2009 16\. tammikuuta 2010 Gharbi allekirjoitti puolenvuoden sopimuksen libyalaisseura Aschatin kanssa. == Saavutukset == *Afrikan Super Cup: 2008 *Afrikan Mestarien liiga: 2007 *Tunisian-mestaruus: 2007 == Lähteet == * Afouène Gharbi Kawarji.comissa === Viitteet === Luokka:Tunisialaiset jalkapalloilijat Luokka:Vuonna 1980 syntyneet Luokka:Elävät henkilöt
Veikko Martikkala

Veikko Armas Martikkala (28. joulukuuta 1933 Nurmo – 14. marraskuuta 2019https://www.ilkka.fi/tilaajalle/maakunta/muistokirjoitus-lyojakuningas- veikko-martikkala-oli-peruslyonnin-taitaja-1.3158709) oli suomalainen pesäpalloilija. Vuoden 1959 lyöjäkuningas Veikko Martikkala pelasi mestaruussarjassa v. 1954–1962. Pelasi vuonna 1957 B-ottelussa Itä-Länsi ja edusti Etelä-Pohjanmaata maakunta-cupin piirijoukkueessa. 1959 Martikkala pelasi muun Suomen joukkueessa mestareita vastaan. == Saavutukset == === Pelaajana === * 1 SM-pronssi: 1956 * Pesäpallon lyöjäkuningas: 1959 ==Lähteet== * === Viitteet === Luokka:Suomalaiset pesäpalloilijat Luokka:Vuonna 1933 syntyneet Luokka:Vuonna 2019 kuolleet
New York City Police Foundation

New York City Police Foundation (suom. "New Yorkin kaupungin poliisisäätiö") on vuonna 1971 perustettu säätiö, jonka on tarkoitus tukea New Yorkin poliisin toimintaa sekä lisätä New Yorkin turvallisuutta. Säätiön perustivat paikalliset kaupunginjohtajat sekä yrittäjät. Säätiö oli kategoriansa ensimmäinen Yhdysvalloissa. Police Foundationin hallituksen puheenjohtajana toimi vuonna 2017 Andrew Tisch ja toimitusjohtajana Susan L. Birnbaum2017 Annual Report, s. 13. Samana vuonna säätiöllä oli varallisuutta yhteensä noin 12,3 miljoonan dollarin arvosta2017 Annual Report, s. 11. Säätiön päämaja sijaitsee New Yorkissa. == Lähteet == * === Viitteet === Luokka:Yhdysvaltain poliisitoimi Luokka:Yhdysvaltalaiset säätiöt
Abderrahmane Baâboura

Abderrahmane Baâboura (s. 15. tammikuuta 1985 Zarzis, Tunisia) on tunisialainen jalkapalloilija. Maalivahtina pelaava Baâboura edustaa Tunisian pääsarjassa pelaavaa Gafsaa. == Lähteet == * Abderrahmane Baâboura Kawarji.comissa === Viitteet === Luokka:Tunisialaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Bacardi 151

Bacardi 151 on Bacardin rommi, jota monissa maissa ei ole saatavilla korkean (75,5 t-%) alkoholipitoisuutensa johdosta. Juomaa voidaan käyttää useiden drinkkien osana.Drinksmixer.com: Bacardi® 151 rum Bacardi 151:n kaltaisia korkean alkoholiasteen rommeja ei ole tarkoitettu juotaviksi sellaisenaan. Tällaisia rommeja voidaan käyttää esimerkiksi ruoan liekityksessä.Rommityypit Juoman valmistus lopetettiin vuonna 2016. == Lähteet == == Aiheesta muualla == * Bacardin viralliset sivut Luokka:Rommit Luokka:Alkoholijuomamerkit
Marcos André Raposo Ferreira

Marcos André Raposo Ferreira on brasilialainen lintutieteilijä. Raposo Ferreira opiskeli biologiaa Santa Úrsulan yliopistossa (Universidade Santa Úrsula) 1987–1990, ja valmistui filosofian maisteriksi Rio de Janeirossa (Universidade Federal do Rio de Janeiro) 1996. Hän väitteli filosofian tohtoriksi (eläintiede) São Paulon yliopistossa (Universidade de São Paulo) vuonna 2001. Hänen ohjaajanaan toimi Elisabeth Höfling. Raposo Ferreira työskentelee Rio de Janeiron Kansallismuseon (Museu Nacional) lintutieteen osastolla. Hän tutkii neotrooppisen alueen linnustoa ja erityisesti kipuajien (Dendrocolaptidae) eliömaantiedettä. Raposo Ferreira on löytänyt ja kuvannut uuden lintulajin, caatingasirkun (Arremon franciscanus), ja ollut nimeämässä "kaljukaijaa", englanniksi Bald Parrot (Pionopsitta aurantiocephala).ITIS == Lähteet == *Ttkijasivu *Museu nacional === Viitteet === Luokka:Brasilialaiset ornitologit Luokka:Syntymävuosi puuttuu Luokka:Elävät henkilöt
Oula Jääskeläinen

Panu Oula Jääskeläinen (s. 8. maaliskuuta 1969 Espoo) on suomalainen taitoluistelija ja taitoluisteluvalmentaja. Oula Jääskeläinen sijoittui Albertvillen 1992 olympialaisten yksinluistelussa 19:nneksi. MM-kilpailuissa hän sijoittui 23:nneksi vuonna 1987, 22:nneksi vuonna 1988, 20:nneksi vuonna 1990, 12:nneksi vuonna 1991, 25:nneksi vuonna 1992 ja 16:nneksi vuonna 1993. EM-kilpailuissa hän oli parhaimmillaan kahdeksas vuonna 1993 sekä 12:s vuosina 1987 ja 1991. Pohjoismaiden mestaruuskilpailuissa hän saavutti pronssia vuosina 1990 ja 1994. Seuratasolla Jääskeläinen edusti Helsingin Taitoluisteluklubia ja Etelä-Vantaan Taitoluistelijoita. Hän voitti Suomen- mestaruuden vuosina 1985, 1986, 1987, 1991 ja 1994. Vuonna 1994 hän siirtyi ammattilaisluistelijaksi Englantiin ja esiintyi ammattilaisena 12 vuoden ajan. Nykyisin hän toimii luisteluvalmentajana Etelä-Afrikassa ja valmentaa myös maan muodostelmaluistelijoita. Oula Jääskeläisen äiti Leena Jääskeläinen on liikuntaneuvos ja tunnettu urheiluvaikuttaja. Hänen isänsä Erkki Jääskeläinen on toiminut Suomen Hiihtoliiton koulutus-, valmennus- ja huoltotehtävissä. Hänen isoisänsä Martti Hakola oli pesäpallon viisinkertainen Itä–Länsi-pelaaja ja yleisurheilun SM-mitalisti. Hänen siskonsa Anu Oksanen on menestyksekäs muodostelmaluisteluvalmentaja. Hänen veljensä Asla Jääskeläinen työskentelee tanssijana Suomen Kansallisbaletissa. == Lähteet == * === Viitteet === Luokka:Suomalaiset taitoluistelijat Luokka:Suomalaiset taitoluisteluvalmentajat Luokka:Vuonna 1969 syntyneet Luokka:Elävät henkilöt
Yhdystie 2802

Yhdystie 2802 on kantatieltä 52 Somerolla valtatielle 2 Tammelassa johtava yhdystie Varsinais-Suomen ja Kanta-Hämeen maakunnissa Suomessa. Osoitenimenä tiellä on Somerolla Hämeen Härkätie ja Tammelassa Härkätie. Tie on osa Turusta Hämeenlinnaan johtavaa, valtakunnalliseksi matkailutieksi ja valtakunnallisesti merkittäväksi rakennetuksi kulttuuriympäristöksi määriteltyä historiallista Hämeen Härkätietä. Tie alkaa kantatieltä 52 Joensuun kylässä Someron keskustassa 1980-luvulla tehdyllä oikaisulla, joka Pärnämäessä yhtyy alkuosaltaan Vanhaksi Härkätieksi nimettyyn Hämeen härkätiehen. Joensuun ja Kultelan kylien rajalla tie ohittaa Laukkonlammen ja kulkee tämän jälkeen ensin Kultelan ja sitten Pajulan kylien kautta Somerolla Pajulanjoen laaksoa seuraten. Tammelan puolella tie kulkee ensin Patamon kylän sivuitse ja sitten Letkun kylän kautta ja yhtyy pian tämän jälkeen valtatiehen 2 niin ikään Hämeen Härkätien reittiin kuuluvan yhdystien 2824 risteyksessä. Tienvarren nähtävyyksiä Somerolla ovat tien varressa Kultelan kylässä sijaitseva, Somero-Seuran ylläpitämä Kultelan Savenvalajamuseo ja Pajulan kylässä Pajulan kansakoulussa niin ikään Somero-Seuran ylläpitämä koulumuseo. Tieosuudelle osuu myös kaksi Somero-seuran vuonna 1963 Hämeen Härkätien varren kievareissa ja kartanoissa Somerolla liikkuneiden hallitsijoiden ja muiden merkkihenkilöiden muistoksi pystyttämistä Kuninkaankivistä: Juoten Kievarissa Pajulassa Kenraali Georg Lybecker luovutti vuonna 1713 Suomen armeijan ylipäällikkyyden kenraali Kaarle Kustaa Armfeltille ja Torkkomäen kievarissa Pajulassa yöpyi Ruotsin kuningas Aadolf Fredrik vuonna 1752. Ennen nykyisen valtatien 10 valmistumista 1960-luvulla tie oli osa silloisen valtatien 10 reittiä. ==Lähteet== ==Aiheesta muualla== * 2802 Luokka:Hämeen Härkätie Luokka:Someron liikenne Luokka:Tammelan liikenne 10
Futurama (1. tuotantokausi)

Futuraman 1. tuotantokausi on Futuraman tuotantokausi, jonka avausjakso esitettiin Yhdysvalloissa 28. maaliskuuta 1999. == Jaksoluettelo == === Työtön avaruudessa === (Space Pilot 3000) Pizzalähettinä toimiva Fry syväjäädytetään vahingossa ja herätetään vuonna 3000. Fry tutustuu Bender -nimiseen robottiin, avaruusolento Leelaan ja sukulaisensa professori Farnsworthin. Farnsworthin palkkaa kaikki kolme lähettipalveluunsa. === Kuun Kamaralla === (Episode Two: The Series Has Landed) Fry toimittaa uusien ystäviensä kanssa lähetyksen kuuhun, jota Fry ihannoi pienenä. Bender iskee kuufarmarin robottitytärtä. === Parittomat kaverukset === (I, Roommate) Fry muuttaa asumaan Benderin luo ja joutuu opettelemaan asumista robotin kanssa. === Poikamiesboksi === (Love's Labors Lost in Space) Leela pelastaa eläimiä tuhoon tuomitulta planeetalta ja tutustuu kapteeni Zapp Branniganiihin, joka yrittää heti iskeä hänet. === Ihmisjahti === (Fear of a Bot Planet) Fry, Bender ja Leela toimittavat lähetystä robottien asuttamalle planeetalle, jonne tulevat ihmiset surmataan. Benderin täytyy tehdä valinta ystäviensä pelastamisen ja loistavan elämän väliltä. === Kourallinen dollareita === (A Fishful of Dollars) Fryn pankkiin 2000-luvulla laittamat säästöt ovat kasvaneet vuosituhannessa huimasti korkoa ja Fry sijoittaa rahansa sukupuuttoon kuolleiseen anjovikseen. Valitettavasti myös joku toinen on kiinnostunut purkista. === Kolme aurinkoa === (My Three Suns) Fry vie ystäviensä kanssa lähetystä nestemäisten olioiden planeetalle. Fry pääsee sattumalta planeetan hallitsijaksi mutta ajautuukin hengenvaaraan. === Jätettä, iso kasa jätettä === (A Big Piece of Garbage) Professori Farnsworthin uusi keksintö paljastaa ihmisten avaruuteen sinkoaman jättimäisen jätepallon olevan matkalla maahan ja Fry ystävineen lähetetään tuhoamaan se. === Robottien paholainen=== (Hell is Other Robots) Bender ajautuu päihdekierteeseen ja hoitoon päästyään hänestä tulee ystäviensä mielestä liian hyväkäytöksinen. Ystävät ajavat Benderin uudestaan kierteeseen ja tämä joutuu robottien Helvettiin. Luokka:Futurama Luokka:Tuotantokaudet
Gesja Gelfman

Gesja Mejerovna (Mironovna) Gelfman (, vuosien 1852 ja 1855 välillä Mozyr – 13. helmikuuta (J: 1. helmikuuta) 1882 Pietari) oli venäläinen vallankumouksellinen narodnikki. Gesja Gelfman syntyi varakkaan juutalaisen kauppiaan perheeseen. Hän lähti kotoaan 16-vuotiaana välttääkseen pakkoavioliiton. Vuonna 1874 hän valmistui Kiovassa kätilöksi. Keväällä 1875 hän alkoi levittää vallankumouksellista propagandaa kiovalaisten työläisten keskuuteen. Syyskuussa 1875 Gelfman pidätettiin Vasili Kovalevin tekemän ilmiannon perusteella. Hän oli vangittuna Pietarissa, jossa hänet tuomittiin huhtikuussa 1877 kahdeksi vuodeksi työlaitokseen. Rangaistuksen kärsittyään hänet karkotettiin Staraja Russaan, josta hän pakeni Pietariin. Vuoden 1879 lopussa Gelfman liittyi Narodnaja volja -järjestöön. Hän levitti propagandaa nuorison ja työläisten keskuuteen ja toimi salaisten tapaamispaikkojen emäntänä. Syyskuusta 1880 lähtien hän emännöi asuntoa, jossa painettiin Narodnaja voljan Rabotšaja gazeta -lehteä. Helmikuussa 1881 hän asettui Nikolai Sablinin kanssa Teležnaja-kadun asuntoon, jossa Aleksanteri II:n murhaa suunnitelleet salaliittolaiset saivat räjähteet ja ohjeet niiden käyttämiseksi. Murhan jälkeen Gelfman pidätettiin Nikolai Rysakovin antaman todistajanlausunnon perusteella. Maaliskuun lopussa hänet tuomittiin kuolemaan hirttämällä osallisuudesta keisarin murhan valmisteluun. Oikeudenkäynnin jälkeen Gelfmanin todettiin olevan raskaana ja hirttotuomiota lykättiin lapsen syntymiseen saakka. Myöhemmin tuomio muutettiin karkotukseksi ja elinkautiseksi pakkotyöksi. Gelfman kuoli vankilassa synnytyksestä aiheutuneeseen märkivään vatsakalvontulehdukseen. ==Lähteet== Luokka:Narodnikit Luokka:1850-luvulla syntyneet Luokka:Vuonna 1882 kuolleet
Storfjorden (Ørsta)

Storfjorden on osa Hjørundfjordenin sivuvuonoa, joka taas kuuluu suurempaan Storfjordenin vuonoon. Vuonon osa sijoittuu kokonaan Møren ja Romsdalin läänissä, Länsi-Norjassa sijaitsevan Ørstan kunnan alueelle. == Lähteet == Luokka:Ørsta Luokka:Møren ja Romsdalin läänin vuonot
Luettelo suojeluskuntapiireistä

Tämä on luettelo suojeluskuntajärjestön piiriorganisaatioista eli suojeluskuntapiireistä. * Helsingin suojeluskuntapiiri * Itä-Uudenmaan suojeluskuntapiiri * Länsi-Uudenmaan suojeluskuntapiiri (ruotsinkielinen) * Länsi-Uudenmaan suojeluskuntapiiri (suomenkielinen) * Varsinais-Suomen suojeluskuntapiiri * Satakunnan suojeluskuntapiiri * Lounais-Hämeen suojeluskuntapiiri * Kaakkois-Hämeen suojeluskuntapiiri * Pohjois-Hämeen suojeluskuntapiiri * Kymenlaakson suojeluskuntapiiri * Lounais-Saimaan suojeluskuntapiiri * Etelä-Karjalan suojeluskuntapiiri * Laatokan-Karjalan suojeluskuntapiiri * Pohjois-Karjalan suojeluskuntapiiri * Itä-Savon suojeluskuntapiiri * Etelä-Savon suojeluskuntapiiri * Pohjois-Savon suojeluskuntapiiri * Kainuun suojeluskuntapiiri * Keski-Suomen suojeluskuntapiiri * Vaasan suojeluskuntapiiri * Etelä-Pohjanmaan suojeluskuntapiiri * Keski-Pohjanmaan suojeluskuntapiiri * Oulun suojeluskuntapiiri * Perä-Pohjolan suojeluskuntapiiri ==Lähteet== * ==Aiheesta muualla== * Luettelo Suojeluskuntapiireistä. Luokka:Suojeluskunta Suojeluskuntapiirit
Norangsfjorden

Norangsfjorden on Hjørundfjordenista (Storfjordenin sivuvuono) haarautuva sivuvuono. Se sijoittuu kokonaan Møren ja Romsdalin läänissä, Länsi-Norjassa sijaitsevan Ørstan kunnan alueelle. Vuonon varrella sijaitsevia paikkoja ovat mm. Lekneset, Urke ja Norang. == Lähteet == Luokka:Ørsta Luokka:Møren ja Romsdalin läänin vuonot
Aleksandr Bagajev

Aleksandr Aleksandrovitš Bagajev (; s. 17. huhtikuuta 1985) on venäläinen jalkapalloilija. Edustettuaan kotimaansa seuroja Pietarissa, Belgorodissa ja Tverissä Bagajev siirtyi vuoden 2006 alussa Suomeen. Ensin hän oli Kuopion Palloseuran testeissä, mutta ei saanut sopimusta. Bagajev pelasi kuitenkin KuPSin riveissä Liigacupia ja oli kentällä myös Liigacupin finaalissa, jonka KuPS voitti. Sopimus syntyi myöhemmin keväällä Ykkösessä pelanneen AC Oulun kanssa, mutta pelejä kertyi ainoastaan viisi. Sen jälkeen Bagajev pelasi vielä samalla kaudella Kolmosen oululaisessa Tervareissa. Varsinainen menestys tuli Kakkosessa pelanneen PS Kemin riveissä, missä hän kaudella 2007 oli sarjan kovimpia maalintekijöitä maalimäärän ollessa kaikkiaan 13. Kaudeksi 2008 Bagajev siirtyi Kazakstaniin FK Tarazin joukkueeseen. ==Lähteet== * ===Viitteet=== Luokka:Venäläiset jalkapalloilijat Luokka:Vuonna 1985 syntyneet Luokka:Elävät henkilöt
Sauber C29

Sauber C29 on sveitsiläisen Sauber -tallin neljästoista Formula 1 -auto, jota talli käytti kaudella . Autoa ajoivat espanjalainen Pedro de la Rosa, saksalainen Nick Heidfeld ja japanilainen Kamui Kobayashi. Auton on suunnitellut Willy Rampf. Auto julkistettiin 31. tammikuuta 2010 Valenciassa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Sauber Ferrari BHR AUS MAL CHN ESP MON TUR CAN EUR GBR GER HUN BEL ITA SIN JPN KOR BRA ABU 44 8. Pedro de la Rosa Kesk. 12 DNS Kesk. Kesk. Kesk. 11 Kesk. 12 Kesk. 14 7 11 14 Nick Heidfeld Kesk. 8 9 17 11 Kamui Kobayashi Kesk. Kesk. Kesk. Kesk. 12 Kesk. 10 Kesk. 7 6 11 9 8 Kesk. Kesk. 7 8 10 14 == Lähteet == == Aiheesta muualla == *F1technical.net Sauber C29 Luokka:Formula 1 -kausi 2010 C29
Othmar Reiser

Othmar Reiser (21. joulukuuta 1861 Wien – 31. maaliskuuta 1936 Pekre, kylä Mariborin liepeillä Sloveniassa) oli itävaltalainen lintutieteilijä. Reiser kävi koulunsa Wienissä. Armeijapalveluksensa (1882–1883) jälkeen hän meni opiskelemaan metsänhoitajaksi Wienin maatalousakatemiaan. Reiser kuului Wienin lintutieteelliseen seuraan ja toimitti Mitteilungen nimisen julkaisun 1885. Vuonna 1887 hän sai lintutieteilijän assistentin paikan Sarajevon Zemaljski Muzejissa, missä hän työskenteli vuoteen 1926 saakka. Hän teki useita tutkimusretkiä Balkanille ja Keski-Eurooppaan, ja julkaisi kolmiosaisen teoksen Materialien zu einer Ornis Balcanica (1894, 1896 ja 1905). Reiser keräsi huomattavan, noin 16 000 kappaleen lintu- ja munakokoelman, jotka lahjoitettiin Wienin museolle. Vuonna 1903 hän osallistui Itävallan tiedeakatemian matkalle Brasiliaan, missä hän ensimmäisenä havaitsi luonnossa siniaran (Cyanopsitta spixii). Matkakertomus Mémoires julkaistiin vuosina 1910 ja 1925. Vuonna 1932 Grazin yliopisto myönsi hänelle kunniatohtorin arvon. Reiser nimesi uudet lintulajit punaolkaorneeron (Gyalophylax hellmayri) ja isopystynokan (Megaxenops parnaguae).ITIS ==Lähteet== Luokka:Itävaltalaiset ornitologit Luokka:Metsänhoitajat Luokka:Vuonna 1861 syntyneet Luokka:Vuonna 1936 kuolleet
Royal Engineers AFC

Royal Engineers AFC on englantilainen jalkapalloseura, joka on perustettu 1863. Seuran perustivat Britannian armeijan pioneerit () eli Royal Engineers. Seuran virallinen perustajajäsen on majuri Francis Marindin. Joukkueen parhaimmat vuodet olivat 1870-luvulla, jolloin se pääsi FA Cupin finaaliin neljästi ja voitti cupin 1875, jolloin se päihitti loppuottelussa Old Etoniansin uusintaottelussa maalein 2–0. Ensimmäinen loppuottelu oli päättynyt 1–1-tasatulokseen. Se selvisi lisäksi 1870-luvulla cupin loppuotteluun kolmesti. Vuonna 1872 se hävisi Wanderersille 0–1. Vuonna 1874 Oxfordin yliopisto oli parempi maalein 2–0 ja vuonna 1878 Wanderers vei cup-mestaruuden loppunumeroin 3–1. Seuran pelaajista kuusi on pelannut Englannin maajoukkueessa ja kaksi Skotlannin maajoukkueessa. ==Lähteet== Luokka:Yhdistyneen kuningaskunnan asevoimat Luokka:Englantilaiset jalkapalloseurat
Demi Lovato Summer Tour 2009

Demi Lovato Summer Tour 2009 oli yhdysvaltalaisen laulajan Demi Lovaton ensimmäinen kiertue. Kiertue alkoi 21. kesäkuuta 2009 ja päättyi samana vuonna 21. elokuuta. Kiertueella Lovato mainosti uutta levyään Here We Go Again. Kiertueella esiintyivät Demi Lovaton lisäksi David Archuleta ja Jordan Pruitt. == Kiertueen laulut == Demi Lovato #"La La Land" #"So Far So Great" #"Gonna Get Caught" #"U Got Nothin' On Me" #"Party" #"Trainwreck" #"Catch Me" #"This Is Me" (with a fan) #"Until You're Mine" #"Solo" #"Stop the World" #"Two Worlds Collide" #"(You Make Me Feel Like) A Natural Woman" (Aretha Franklin -cover) #"Everytime You Lie" #"Remember December" #"Here We Go Again" Encoret: #"Don’t Forget" #"Get Back" David Archuleta #"Touch My Hand" #"Waiting For Yesterday" #"My Hands" #"You Can" #"Works For Me" #"A Little Too Not Over You" #"Don't Let Go" #"Barriers" #"Somebody Out There" #"Apologize" (One Republic -cover) #"Zero Gravity" #"Crush" KSM #"I Want You to Want Me" #"Saturdays and Sundays" #"Don't Rain on My Parade" #"Distracted" Jordan Pruitt #"Jump to the Rhythm" #"Don't Lose Yourself" #"Outside Looking In" #"My Shoes" #"One Love" Luokka:Vuoden 2009 konserttikiertueet
Madcon

Madcon on norjalainen vuonna 1992 perustettu urban hip hop -duo. Duon muodostavat Tshawe Baqwa ja Yosef Wolde-Mariam. Yhtye saavutti suuren suosion "Beggin'"-nimisellä singlellään. Urallaan Madcon on voittanut World Music Award -palkinnon ja keikkaillut ympäri Eurooppaa. == Historia == Madconin perustivat Tshawe Baqwa ja Yosef Wolde-Mariam vuonna 1992. Duo on saanut vaikutteita seuraavilta artisteilta ja yhtyeiltä: Destiny's Child, 50 Cent, Alicia Keys, Wu-Tang Clan, Xzibit, Saian Supa Crew, Clipse, Redman ja Busta Rhymes. Madcon oli myös mukana Gang Starrin Euroopan kiertueella. Madconin ensimmäinen single "God Forgive Me" julkaistiin vuonna 2000 Virgin-levy-yhtiön kautta. Madconin suosio syntyi kuitenkin vasta vuonna 2002 "Barcelona"-kappaleella, jolla oli mukana Paperboys. Madcon julkaisi virallisen It's All a Madcon -nimisen debyyttialbuminsa vuonna 2004 AA- Recordings- ja Bonnier Amigo -levy-yhtiöiden kautta. Debyyttialbumi palkittiin Norjassa. Vuonna 2005 Madcon sai oman The Voice of Madcon -nimisen ohjelman norjalaiselle The Voice -kanavalle. Vuoden 2007 lopulla yhtyeen jäsen Tshawe oli mukana norjalaisessa Tanssii tähtien kanssa -kilpailun kaltaisessa ohjelmassa. Hän oli myös kilpailun voittaja. 3\. joulukuuta 2007 julkaistiin Madconin toinen studioalbumi So Dark the Con of Man. Albumi sijoittui Britannian UK Albums Chart -listan 137. sijalle, mutta Norjassa albumi myi kultaa kolmessa tunnissa ja platinaa kolmessa päivässä. Vuonna 2008 julkaistiin albumin ensimmäinen single "Beggin'", josta muodostui ykköshitti Norjan lisäksi Ranskassa, Portugalissa ja Venäjällä. Euroopan Billboard Hot 100 -listalla single oli parhaimmillaan toisena. Norjassa single ylitti platinarajan jopa seitsemän kertaa. Marraskuussa 2008 Madcon esiintyi World Music Awards -gaalassa ja voitti palkinnon kategoriassa Maailman parhaiten myynyt norjalainen artisti. Yhtyeen kolmas studioalbumi InCONvenient Truth -julkaistiin joulukuussa 2008. Albumin hitiksi muodostui single "Liar". Madcon esiintyi myös vuoden 2010 Norjan Euroviisujen finaalissa, flashmobissa, laululla Glow. Kaksikko teki vuonna 2016 laulun norjalaisen duon Marcus & Martinuksen kanssa. Laulun nimi oli "Girls" ja se julkaistiin Together- albumilla. == Diskografia == ===Studioalbumit=== *2004: It's All a Madcon *2007: So Dark the Con of Man *2008: InCONvenient Truth *2010: Contraband *2012: Contakt *2013: Icon *2018: Contakt Vol. 2 ===Singlet=== *2004: "Doo- Wop" *2004: "Infidelity" (feat. Sofian) *2008: "Beggin'" *2008: "Back on the Road" (feat. Paperboys) *2008: "Dandelion" *2008: "Liar" *2010: "Glow" *2010: "Freaky Like Me" (feat. Ameerah) *2011: "Outrun The Sun" (feat. Maad*Moiselle) *2013: "One Life" (feat. Kelly Rowland) *2015: "Don't Worry" *2019: "Callin You" *2019: "Shine On" *2019: "No Lies" (feat. Jesper Jenset) == Aiheesta muualla == * Madconin norjalaiset sivut * Madconin brittiläiset sivut * * Luokka:Norjalaiset duot Luokka:Norjalaiset hip hop -yhtyeet
Yritysjohtamisen erikoisammattitutkinto

Yritysjohtamisen erikoisammattitutkinto on Suomessa kokeneille johtajille suunnattu täydennyskoulutus. Opetushallitus virallisti tutkinnon vuonna 2008. Tutkinto koostuu kahdesta osasta, joista ensimmäinen on kaikille yhteinen ja toinen vapaasti valittava viidestä vaihtoehdosta. ==Lähteet== Luokka:Tutkinnot
Linnut vauhdissa

Linnut vauhdissa on vuonna 2009 julkaistu kuvateos, jonka aiheena ovat liikkeessä olevat linnut. Kirjan valokuvaajat ovat Arto Juvonen, Tomi Muukkonen, Jari Peltomäki, Markus Varesvuo. Esipuheen on kirjoittanut Suomen tunnetuin luontokuvaaja Hannu Hautala. Hautala toteaa luontokuvauksen uuden ajan alkaneen digitaalisen kuvauksen myötä. Hänen mukaansa filmirullat ovat mennyttä aikaa, ja kuvia voi ottaa kymmenen tai tuhat, joista aina löytyy joukosta se hienoin kuva. Digikameralla voi kuvata lähes pimeällä, voi ikuistaa nopeita tilanteita ja pysäyttää liikeratoja. Hautala toteaa tärkeäksi myös sen, että kuvia voi tarkastella tuoreeltaan ja ottaa uusintoja saman tien.Hannu Hautala, Uuden aikakauden lintukuva, Linnut vauhdissa s. 5 Kirjan kuvat ovat kuitenkin aidoista tilanteista otettuja: niihin ei ole lisätty mitään, eikä niistä ole rajausta lukuun ottamatta myöskään poistettu mitään, ainoastaan sävyjä ja terävyyttä on säädetty. Lintukuvauksessa ei ole lähdetty käyttämään tietokoneella käsittelyn kaikkia mahdollisuuksia muun muassa siksi, että luontokuviin liittyy aitouden odotus.Hannu Hautala, Uuden aikakauden lintukuva, Linnut vauhdissa s. 7 Kuvien olennainen elementti on toiminta, kuten kuvassa jossa naurulokki kääntää nappaamansa kalan ilmassa oikein päin.Sari Orkomies, Lintujen maailma kansissa, Uusimaa.fi Kirjan tekijät ovat kaikki tunnettuja luontokuvaajia. Heillä on lintuharrastajien maailmallakin arvostama sivusto Lintukuva.fi. Kaikista kuvista on kirjan lopussa pienoiskuvan vieressä annettu selostus ja kuvan tekniset tiedot.Tammi ==Katso myös== *Luettelo lintukirjoista ==Lähteet== ==Aiheesta muualla== *Lintukuva.fi:n sivusto Luokka:Suomalaiset biologian tietokirjat Luokka:Luontovalokuvaus Luokka:Kirjat linnuista Luokka:Vuoden 2009 kirjat Luokka:Suomalaiset tietokirjat
Last Days of Humanity

Last Days of Humanity (lyhenne LDOH) on hollantilainen Goregrind-yhtye, joka aloitti toimintansa vuonna 1989. Se ilmoitti lopettavansa vuonna 2006, mutta palasi esiintymilavoille 2010. Last Days of Humanityn tyylille oli varsinkin alkuvuosina leimallista rumpali Marc Palmenin soittamat nopeat rumpukompit blast beat -tyyliin. Myöhemmin yhtyeen tyyli kehittyi selvemmin grindcoreksi. == Lähteet == == Aiheesta muualla == * Last Days of Humanity Metal Kingdom Luokka:Alankomaalaiset rockyhtyeet Luokka:Goregrind-yhtyeet
Tafjorden

Tafjorden on Norddalsfjordenin vuonon (Storfjordenin sivuvuono) perimmäinen osa. Se sijoittuu kokonaan Møren ja Romsdalin läänissä, Länsi-Norjassa sijaitsevan Norddalin kunnan alueelle. ==Vuoden 1934 onnettomuus== pienoiskuva|200px|Kallioseinä, josta irronnut kivilohkare aihetti vuoden 1934 katastrofin. Aamuyöllä 7. huhtikuuta 1934 Tafjordeniin putosi lähes kahden miljoonan neliömetrin kokoinen kallionlohkare, joka aiheutti vuonossa paikallisen tsunamin. Korkeimmillaan aallot olivat jopa 62-metrisiä. Ne aiheuttivat laajaa tuhoa läheisissä kylissä ja 41 ihmistä menehtyi. == Lähteet == Luokka:Norddal Luokka:Møren ja Romsdalin läänin vuonot
Eksyssuo

thumb|right|300px|Eksyssuota lähellä Alpo Jaakolan suomökkiä Loimaalla syyskuussa 2011. Kuvan keskellä näkyy Pirkko Jaakolan kuunnelmassa Eksyssuon lapset esiintyvä risti. thumb|right|300px|Näkymä Eksyssuolle Katavasaaren luona Kosken ja Mellilän rajalla lokakuussa 2010. Eksyssuo eli Öksyssuo on suo Loimaalla Varsinais-Suomessa, Kosken, Someron ja Ypäjän rajalla, osittain myös entisen Mellilän kunnan alueella. Suo kuuluu Natura 2000 -ohjelmaan ja sen pinta-ala yhdessä Someron puolella sijaitsevan, samaan Natura 2000 -alueeseen kuuluvan Huhmassuon kanssa on 497 ha. Suoyhdistymätyypiltään Eksyssuo on eteläsuomalainen konsentrinen kermikeidas. Yleisin suotyyppi suolla on keskiosien lyhytkorsineva, joka reunoilla vaihtuu ensin rahkanevaksi ja sitten rahkarämeeksi. Suon laidassa Pirttiniemessä sijaitsee Pirttiniemennokan rajakivi, joka aiemmin on ollut kolmen historiallisen maakunnan, Hämeen, Satakunnan ja Varsinais-Suomen rajapaikka ja on edelleen myös neljän, aiemmin viiden kunnan, rajapaikka. Pirttiniemennokassa yhtyvät Mellilän Vähäperän, Kosken Isosorvaston, Someron Vilukselan, Ypäjän Mannisten ja Loimaan Joenperän kylien maat; lisäksi suolle jonkin matkan päästä rajakivestä ulottuu Loimaan Kauhanojan kylän alue. Suon saaressa Loimaan Joenperän kylässä sijaitsee loimaalaisen taiteilija Alpo Jaakolan (1929–1997) rakentama suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kirjoittamaa, tapahtumiltaan Eksyssuolle ja Joenperän kylään sijoittuvaa kuunnelmaa Eksyssuon lapset vuodelta 1978. Suomen vesistöaluejaossa Eksyssuo jakautuu Loimijoen kolmen sivujoen Niinijoen, Petäjoen ja Kuusjoen valuma-alueitten kesken. ==Lähteet== == Aiheesta muualla == * Suominen, Olli: Eksyssuo - Erämaista maisemaa viljelyalueen keskellä. Teoksessa: Luokka:Loimaan suot Luokka:Mellilä Luokka:Loimaan kunta Luokka:Koski Tl Luokka:Someron suot Luokka:Ypäjän suot Luokka:Suomen Natura- alueet Luokka:Varsinais-Suomen luonnonsuojelualueet Luokka:Kanta-Hämeen luonnonsuojelualueet
Streets of SimCity

Streets of SimCity on Maxisin vuonna 1997 julkaistu ajo- ja ajoneuvotaistelupeli. Yksi pelin tärkeimmistä ominaisuuksista on se, että pelaaja voi ajaa missä tahansa kaupungissa, jonka on luonut SimCity 2000 -pelissä. Kuten SimCopter, peli on täysin kolmiulotteinen. Peli on yksi niistä harvoista, jotka Maxis julkaisi ilman Will Wrightia.http://www.gamespot.com/features/maxis/page9.html Streets of SimCityn autot ovat muunnelmia oikeista automalleista; "Azzaroni" on Ferrari 250 ja "J57" Ford GT40. Peliin on myös tarjolla joitakin modifikaatioita. ==Lähteet== == Aiheesta muualla == * Luokka:Sim-pelit Luokka:Vuoden 1997 videopelit Luokka:Windows-pelit
Boerewors

Boerewors () on perinteinen, mausteinen makkara, joka on tehty jauhetusta naudanlihasta.boerewors. (n.d.) Collins English Dictionary – Complete and Unabridged 6th Edition 2003. (1991, 1994, 1998, 2000, 2003). Retrieved December 17 2009 from http://www.thefreedictionary.com/boerewors Boerewors kuuluu olennaisena osana afrikaanerien grillijuhliin eli braaivleisiin. Boerewors tehdään nauhanlihasta, johon joskus sekoitetaan myös jauhettua porsasta tai lammasta tai molempia, ja se maustetaan korianterilla, mustapippurilla, muskottipähkinällä ja neilikalla. Makkara säilötään suolalla ja etikalla. Boerewors valmistetaan tavallisesti grillaamalla, mutta voidaan myös paistaa tai keittää. == Lähteet == == Aiheesta muualla == Luokka:Makkarat Luokka:Eteläafrikkalainen keittiö
Akustin Polska

Akustin Polska on Seppo Sillanpään studiolevy vuodelta 1989. ==Kappaleet== # # # # # # # # # # # # # # # # # # ==Soittajat== * Seppo Sillanpää (mandoliini, mandola, viulu, alttoviulu, kitara, banjo). * Janne Viksten (banjo, kitara, mandoliini) * Petri Hakala (mandoliini, kitara) * Tom Nyman (kontrabasso ja/tai: bassokitara) * Veli-Matti Järvenpää (harmonikka). * Hannu Seppänen (harmonikka) * Tony Trischka (banjo). Luokka:Vuoden 1989 albumit Luokka:Seppo Sillanpään albumit
Aleksandr Gorbatšov

Aleksandr Valerjevitš Gorbatšov (, s. 7. lokakuuta 1986 Rostov-na-Donu, Venäjän SFNT, Neuvostoliitto) on venäläinen jalkapalloilija. Gorbatšov siirtyi vuonna 2005 kotiseudultaan Valko-Venäjän pääkaupungin Minskin MTZ-RIPOon pelaten seurassa kaksi kautta. Tänä aikana hän pelasi muun muassa UEFA-cupin otteluita. Kaudeksi 2008 Gorbatšov siirtyi Suomeen, jossa hän pelasi Kakkosen lappeenrantalaisessa Rakuunoissa. Elokuussa 2008 Gorbatšov siirtyi vahvistamaan Ykkösen AC Oulua, joka hankki hänet loppukaudeksi puolustuksen loukkaantumiskierteen vuoksi. Loppukauden pelejä AC Oulun joukkueessa tuli kaikkiaan kuusi. Kaudeksi 2009 Gorbatšov palasi kotiseuraansa SKA Rostoviin. ==Lähteet== * ===Viitteet=== Luokka:Venäläiset jalkapalloilijat Luokka:Vuonna 1986 syntyneet Luokka:Elävät henkilöt
Dan Petronijevic

Daniel Petronijevic (s. 28. marraskuuta 1981 Scarborough, Ontario) on kanadalainen näyttelijä, joka tunnetaan televisiosarjasta Playmakers.Danielpetronijevic.com Viitattu 17.12.2009 ==Ura== Petronijevic aloitti näyttelemisen 12-vuotiaana televisioelokuvan To Save the Children myötä. Sittemmin hän on esiintynyt enimmäkseen draama ja komedia-aiheisissa elokuvissa ja televisiosarjoissa, kuten Pelottaako?, Hidden in America, Dangerous Child, Throwing Stones ja American Pie Presents Beta House. Petronijevic on tehnyt myös äänirooleja animaatioihin Braceface, Moville Mysteries, 6teen, Di-Gata Defenders ja Total Drama Island. ==Lähteet== Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Lapsinäyttelijät Luokka:Vuonna 1981 syntyneet Luokka:Elävät henkilöt
Clarence Mussehl

Clarence J. Mussehl (10. lokakuuta 1894 Fort Atkinson, Wisconsin, Yhdysvallat - 8. marraskuuta 1978 Madison, Wisconsin) oli yhdysvaltalainen sahansoittaja, musiikkikäyttöön tarkoitettujen sahojen kehittäjä ja valmistaja sekä Musicalsaw Co. -yhtiön perustaja. Clarence Mussehl alkoi kehittää musiikkisahojen valmistusta vuonna 1919. Hän alkoi käyttää erikoisvalmisteista terästä, joka antoi sahalle joustavamman rakenteen, kantavamman äänen ja vibraton. Hän kokeili sahoihin ohuempia teräslaatuja ja kykeni lopulta tuottamaan sahan, jolla voitiin tuottaa 16-20 kokosävelaskelta. Hänen yhtiönsä alkoi myydä pelkästään musiikkikäyttöön tarkoitettuja sahoja vuonna 1921. Parhaimmillaan yhtiön vuosituotanto ylsi 25 000:een instrumenttiin. == Lähteet == == Aiheesta muualla == Clarence Mussehlin ja Marion Westphalin levytykset Wild Irish Rose ja Swannee River vuodelta 1929 Luokka:Soitinrakentajat Luokka:Soitinvalmistajat Luokka:Yhdysvaltalaiset muusikot
Luettelo Brasilian osavaltioiden lipuista

Tämä on Luettelo Brasilian osavaltioiden lipuista. Kuva:Bandeira do Acre.svg|Acren lippu Kuva:Bandeira de Alagoas.svg|Alagoasin lippu Kuva:Bandeira do Amapá.svg|Amapán lippu Kuva:Bandeira do Amazonas.svg|Amazonasin lippu Kuva:Bandeira da Bahia.svg|Bahian lippu Kuva:Bandeira Estado Ceara Brasil.svg|Cearan lippu Kuva:Bandeira do Distrito Federal.svg|Distrito Federalin lippu Kuva:Bandeira do Espírito Santo.svg|Espírito Santon lippu Kuva:Flag of Goiás.svg|Goiásin lippu Kuva:Bandeira do Maranhão.svg|Maranhãon lippu Kuva:Bandeira de Mato Grosso.svg|Mato Grosson lippu Kuva:Bandeira de Mato Grosso do Sul.svg|Mato Grosso do Sulin lippu Kuva:Bandeira de Minas Gerais.svg|Minas Geraisin lippu Kuva:Bandeira do Pará.svg|Parán lippu Kuva:Bandeira da Paraíba.svg|Paraíban lippu Kuva:Bandeira do Paraná.svg|Paranán lippu Kuva:Bandeira de Pernambuco.svg|Pernambucon lippu Kuva:Bandeira do Piauí.svg|Piauín lippu Kuva:Bandeira Estado RiodeJaneiro Brasil2.svg|Rio de Janeiron lippu Kuva:Bandeira do Rio Grande do Norte.svg|Rio Grande do Norten lippu Kuva:Bandeira Estado RioGrandedoSul Brasil.svg|Rio Grande do Sulin lippu Kuva:Bandeira de Rondônia.svg|Rondônian lippu Kuva:Bandeira de Roraima.svg|Roraiman lippu Kuva:Bandeira Santa Catarina.svg|Santa Catarinan lippu Kuva:Bandeira do Estado de São Paulo.svg|São Paulon lippu Kuva:Bandeira de Sergipe.svg|Sergipen lippu Kuva:Bandeira do Tocantins.svg|Tocantinsin lippu == Katso myös == * Brasilian lippu * Luettelo valtioiden historiallisista lipuista Osavaltioiden lipuista *
Lausannen julistus

Lausannen julistus on vuonna 1974 annettu kristillinen julistus. Heinäkuussa 1974 Sveitsin Lausannessa kokoontui noin 2 300 osanottajaa, jotka edustivat laajaa joukkoa erilaisia kristillisiä kirkkoja ja yhteisöjä yli 150 maasta. Lausannen konferenssin osanottajat tuottivat ja julkistivat Lausannen julistuksen, jonka tarkoituksena on kuvata kristinuskon perusteesejä. Lausannen kokouksen tunnetuimpia vetäjiä olivat John Stott ja Billy Graham. Kokoontumisesta sai alkunsa myös kansainvälinen Lausannen liike. == Sisältö == Lausannen julistuksen pääkohdat käsittelevät seuraavia aiheita: # Jumalan tarkoitus # Raamatun arvovalta ja voima # Kristuksen ainutlaatuisuus ja universaalisuus # Evankelioimisen olemus # Kristityn yhteiskunnallinen vastuu # Kristuksen seurakunta # Yhteistyö evankelioimisessa # Kirkot ja seurakunnat evankelioivassa työtoveruudessa # Evankelioimistehtävän kiireellisyys # Evankelioiminen ja kulttuuri # Kasvatus ja johtajuus # Henkien taistelu # Vapaus ja vaino # Pyhän Hengen voima # Kristuksen paluu ==Aiheesta muualla== *Julistus suomeksi *Lausannen julistus englanniksi Yläreunan alasvetovalikosta käännöksiä. Luokka:Evankelioimisliikkeen lähetystyö Luokka:Julistukset Luokka:1974 Luokka:Lausanne
Lotte Haidegger

Charlotte Elisabeth ”Lotte” Haidegger (15. kesäkuuta 1925 – 14. helmikuuta 2004 Puslinch, Ontario, Kanada) oli itävaltalainen yleisurheilija, joka menestyi parhaiten kiekonheitossa.Kamper & Graf, s. 63, 156, 158, 162Olympedia Haidegger sijoittui kiekonheitossa viidenneksi sekä Lontoon 1948 olympialaisissa tuloksella 38,81 m että Helsingin 1952 olympialaisissa tuloksella 43,49 m. Brysselin EM-kilpailuissa 1950 hän sijoittui kahdeksanneksi tuloksella 37,40 m.Siukonen & Ahola, s. 46 Haidegger voitti Itävallan mestaruuden kuulantyönnössä vuonna 1946, viisiottelussa vuonna 1951 sekä kiekonheitossa vuosina 1951–1952.Kamper & Graf, s. 156, 158, 162 Hän paransi Itävallan ennätystä kiekonheitossa kahdeksan kertaa vuosina 1947–1952.Kamper & Graf, s. 63 Haidegger oli naimisissa yleisurheilija Felix Würthin kanssa. == Itävallan ennätykset kiekonheitossa== Tulos (m) Vuosi 40,19 1947 42,05 1948 42,36 1949 42,50 1949 42,97 1949 43,53 1950 43,95 1951 45,24 1952 Lähde: == Lähteet == * * * === Viitteet === Luokka:Itävaltalaiset kiekonheittäjät Luokka:Itävaltalaiset kuulantyöntäjät Luokka:Itävaltalaiset yleisurheilun moniottelijat Luokka:Vuonna 1925 syntyneet Luokka:Vuonna 2004 kuolleet
Sirkan koulu

Sirkan koulu on Kittilässä Sirkan kylässä sijaitseva peruskoulu. Koulussa on kuusi luokkatilaa, pienryhmätila, liikuntasali ja ruokala. Koulurakennuksen, joka valmistui vuonna 2002, on suunnitellut Kari Poskiparta. Koulussa on luokat 1-6, ja siellä on 120 oppilasta (2018). ==Lähteet== *Koulun esittely koulun omilla sivuilla === Viitteet === Luokka:Suomen peruskoulut Luokka:Kittilän oppilaitokset
Karel Schoeman

Karel Schoeman (26. lokakuuta 1939 Trompsburg – 1. toukokuuta 2017 Bloemfontein) oli eteläafrikkalainen afrikaansinkielinen kirjailija. ==Lähteet== Luokka:Eteläafrikkalaiset kirjailijat Luokka:Vuonna 1939 syntyneet Luokka:Vuonna 2017 kuolleet Luokka:Itsemurhan tehneet
Huhmassuo

thumb|right|250px|Huhmassuon rahkarämettä. Huhmassuo on suo Someron Vilukselan kylässä Ypäjän rajalla. 81 hehtaarin laajuinen suo on suotyypiltään mäntyräme ja kuuluu yhdessä Loimaan puolella sijaitsevan Eksyssuon kanssa Natura 2000 -ohjelmaan. Suon keskellä on vanhaa metsää kasvava saareke. Suohon rajoittuu lännessä Piilikankaan harjumuodostuma ja koillisessa sen jatkeena oleva Soukanseljän harju. Harjualueita lukuun ottamatta suon reunat ovat lähes kauttaaltaan ojitetut. == Lähteet == Luokka:Someron suot Luokka:Ypäjän suot Luokka:Suomen Natura-alueet
Leijonamieli & Putkimiehet

Leijonamieli & Putkimiehet oli tamperelainen rap-yhtye, jonka muodostivat Leijonamieli (MC) sekä livebändinä toimiva Putkimiehet, joihin kuuluvat Jukka Kosunen, Tommy Fast, Aatu Mällinen, Ville Houttu ja Johannes Salomaa. Leijonamieli & Putkimiehet perustettiin Tampereella vuonna 2004. Yhtye teki levytyssopimukset Plastinkan kanssa vuonna 2005. Ensimmäinen studioalbumi, Lauluja sadepäivän varalle, julkaistiin 15. helmikuuta 2006. Yhtye oli tauolla vuodesta 2007 vuoteen 2009, jolloin ilmoitettiin uuden albumin, Harmaan sävyjä, ilmestyvän vuonna 2010. Yhtye kuitenkin hajosi jo syksyllä 2009, jolloin levyn kappaleista vain neljä oli valmistunut. ==Diskografia== ===Albumit=== * Lauluja sadepäivän varalle (2006) * Harmaan sävyjä ===Singlet=== *Tartu mun käteen *Laulu sadepäivän varalle *Sana ===Videot=== *Laulu sadepäivän varalle ==Lähteet== *Leijonamieli & Putkimiesten kotisivu *syvallapelissa.com Luokka:Suomalaiset hip hop -yhtyeet
Théodore-Pierre Bertin

Théodore Pierre Bertin (1751–1819)Johnen, s. 62 oli ranskalainen pikakirjoittaja ja kääntäjä, joka sovitti Samuel Taylorin englantilaisen pikakirjoitusjärjestelmän ranskan kielelle. Bertin opiskeli englannin kieltä ja toimi kääntäjänä. Englannissa käydessään hän tutustui pikakirjoitukseen, jolla oli siellä selvästi vahvempi asema kuin Ranskassa.Melin, s. 354 Vuonna 1792 Bertin julkaisi Taylorin järjestelmästä ranskankielisen version, johon hän oli tehnyt pieniä muutoksia.Melin, s. 354–356 Järjestelmällä pystyttiin kirjoittamaan puhenopeudella, ja se voitti suosiossa aikaisemmin käytössä olleen Coulonin järjestelmän.Melin, s. 357 == Lähteet == * * === Viitteet === Luokka:Pikakirjoittajat Luokka:Ranskalaiset kääntäjät Luokka:Ranskalaiset henkilöt Luokka:Vuonna 1751 syntyneet Luokka:Vuonna 1819 kuolleet
Lauluja sadepäivän varalle

Lauluja sadepäivän varalle on tamperelaisen rap-yhtye Leijonamieli & Putkimiehet ensimmäinen studioalbumi, joka julkaistiin 15. helmikuuta 2006. Albumin julkaisi Plastinka -levy-yhtiö ja sen tuotti yhtye itse. Levyn tunnetuimmaksi kappaleeksi nousi singlenäkin julkaistu Laulu sadepäivän varalle. == Kappaleet == # # # # # # # # # # # # === Singlet === * "Tartu mun käteen" * "Laulu sadepäivän varalle" * "Sana" == Arvostelut == Findance.com == Lähteet == * Leijonamieli & Putkimiehet MySpacessa * Leijonamieli & Putkimiehet Syvällä Pelissä -sivustolla === Viitteet === Luokka:Vuoden 2006 esikoisalbumit Luokka:Leijonamielen albumit
Clé Bennett

Clé Bennett (s. 13. heinäkuuta 1981 Toronto, Ontario, Kanada) on kanadalainen näyttelijä, joka tunnetaan elokuvasta Treed Murray. Hänellä on jamaikalaisia sukujuuria.The Line Cast The Line. Viitattu 18.12.2009. ==Ura== Bennett on näytellyt televisiossa vuodesta 1998 lähtien pääosin televisiosarjoissa ja muutamissa elokuvissa, kuten Urban Legend – kauhutarinoita, Odyssey 5, The Animal: Prison Block II, The Line, Hetkessä tähdeksi, Tarkka-ampujat, Jigsaw ja The Falcon and the Winter Soldier. Hän on tehnyt myös äänirooleja animaatioihin Total Drama Island, Total Drama Action ja Razzberry Jazzberry Jam. ==Lähteet== == Aiheesta muualla == * Luokka:Kanadalaiset näyttelijät Luokka:Elävät henkilöt Luokka:Vuonna 1981 syntyneet